Μακαρονάδα με κεφτεδάκια από φασόλια
Μακαρονάδα με κεφτεδάκια από φασόλια, μια συνταγή που απαιτεί τον χρόνο της αλλά θα σας προσφέρει μια γεμάτη γεύση στην περίοδο της νηστείας και όχι μόνο.
500 γρ. μακαρόνια Νο 10 ή 7, 30 ml ελαιόλαδο, 250 γρ. φασόλια λευκά, μέτρια, μουλιασμένα αποβραδίς, το λευκό και τρυφερό πράσινο μέρος από 4 φρέσκα κρεμμυδάκια, ψιλοκομμένα, 2 μέτρια καρότα, χοντροτριμμένα , 1 κουτ. γλυκού κόλιανδρος ξερός, σε σκόνη, 1 κουτ. γλυκού ρίγανη ξερή, κοπανισμένη, 1 κουτ. γλυκού δυόσμος ξερός, κοπανισμένος, 1 κουτ. γλυκού πάπρικα καυτερή, 1/4 μάτσο μαϊντανός, ψιλοκομμένος (χωρίς τα χοντρά κοτσάνια), 2 κουτ. σούπας χυμός λεμονιού , 1/2 κουτ. γλυκού ξύσμα λεμονιού , 3-4 κουτ. σούπας αλεύρι για όλες τις χρήσεις, 2 κουτ. σούπας ελαιόλαδο + λίγο ακόμη για το λάδωμα των κεφτέδων , αλάτι και φρεσκοτριμμένο πιπέρι, 2 σκελίδες σκόρδου, καθαρισμένες και ελαφρώς κοπανισμένες, 1 κονσέρβα (400 γρ.) ολόκληρα ντοματάκια αποφλοιωμένα, ελαφρώς χτυπημένα στο μούλτι, 1/2 φλιτζ. τσαγιού φύλλα βασιλικού (ή μείγμα μαϊντανού και δυόσμου), ψιλοκομμένα (καλά πατικωμένα με τα δάχτυλά μας, ώστε να χωρέσουν όσο το δυνατόν περισσότερα), 2 κουτ. σούπας ελαιόλαδο , αλάτι, φρεσκοτριμμένο πιπέρι
Για να τα κεφτεδάκια από μπιζέλια ρίχνουμε τα μπιζέλια σε μια κατσαρόλα τα φασόλια και νερό τόσο ώστε να τα υπερκαλύπτει κατά 5 εκ. και βράζουμε σε μέτρια φωτιά για περίπου 40 λεπτά, μέχρι να μαλακώσουν, χωρίς όμως να λιώσουν. Τα στραγγίζουμε, τα ρίχνουμε στο μούλτι και, μόλις κρυώσουν λίγο, τα χτυπάμε για 1 λεπτό μέχρι να χοντροθρυμματιστούν.Σε ένα μεγάλο τηγάνι ζεσταίνουμε το λάδι σε μέτρια φωτιά και σοτάρουμε το κρεμμύδι και το καρότο, προσθέτοντας και τον κόλιανδρο, τη ρίγανη, τον δυόσμο και την πάπρικα, για περίπου 5 λεπτά, μέχρι να μαλακώσουν ελαφρώς τα λαχανικά. Προσθέτουμε το ξύσμα και τον χυμό του λεμονιού, ανακατεύουμε για 1 λεπτό και αποσύρουμε από τη φωτιά.Σε ένα βαθύ μπολ ρίχνουμε τα φασόλια, το μείγμα του τηγανιού, αλατοπίπερο, το αλεύρι, τον μαϊντανό και ζυμώνουμε μέχρι να σχηματιστεί μια σφιχτή ζύμη. Μπορεί να χρειαστεί να προσθέσουμε 1-2 κουτ. σούπας αλεύρι, μέχρι να αποκτήσει την υφή που μας αρέσει.Καλύπτουμε ένα ρηχό ταψί με λαδόκολλα. Πλάθουμε το μείγμα σε περίπου 20 μικρούς κεφτέδες και τους απλώνουμε πάνω στη λαδόκολλα. Βάζουμε στο ψυγείο και αφήνουμε για περίπου 1 ώρα, μέχρι να σφίξουν.Προθερμαίνουμε τον φούρνο στους 170°C, στη λειτουργία του αέρα.Βγάζουμε τους κεφτέδες από το ψυγείο, τους αλείφουμε με λίγο ελαιόλαδο και ψήνουμε για 15 λεπτά, μέχρι να ροδίσουν και να γίνουν σχετικά τραγανοί.Παράλληλα, σε μια φαρδιά κατσαρόλα ζεσταίνουμε ελαιόλαδο σε μέτρια φωτιά και σοτάρουμε το σκόρδο για μόλις 1/2 λεπτό, ίσα να αρωματίσει το λάδι, χωρίς όμως να ροδίσει. Ρίχνουμε τις ντομάτες, 300 ml νερό, αλάτι και φρεσκοτριμμένο πιπέρι. Μαγειρεύουμε για περίπου 15 λεπτά, μέχρι να δέσει ελαφρώς η σάλτσα. Ξεφουρνίζουμε τα κεφτεδάκια, τα ρίχνουμε στη σάλτσα και ανακατεύουμε απαλά μέχρι να καλυφθούν. Μαγειρεύουμε για άλλα 5 λεπτά, μέχρι να αναμειχθούν οι γεύσεις, σκορπίζουμε το μυρωδικό και αποσύρουμε από τη φωτιά.Σε μια βαθιά κατσαρόλα με άφθονο αλατισμένο νερό που κοχλάζει βράζουμε τα ζυμαρικά σύμφωνα με τις οδηγίες της συσκευασίας και στραγγίζουμε. Τα ξαναβάζουμε στην κατσαρόλα, ρίχνουμε το ελαιόλαδο και τα ανακατεύουμε απαλά να λαδωθούν.Σερβίρουμε μοιράζοντας τα ζυμαρικά στα πιάτα, βάζουμε από πάνω τα κεφτεδάκια από μπιζέλια με τη σάλτσα και σερβίρουμε.
Ζυμαρικά,Ντομάτα,Φασόλια,Νηστίσιμα,Χορτοφαγικά